text: Børn løber for lungesyge børn
  07 april 2017 kl. 12.37
  I Snaptun løb 300 efterskoleelever for kritisk syge børn. Team Rynkeby har arrangeret det landsdækkende løb Børnelungefonden.
  115.000 danske skoleelever løber til fordel for Børnelungefonden - også 300 elever fra True North Efterskole og Glud Skole i Snaptun havde fredag før påskeferien snørret løbeskoene.
  Charlotte Dupont, lærer, True North Efterskole, Snaptun: "Eleverne har inden løbet lavet sponsorater med famile, venner og lokale erhvervsdrivende, som giver mellem 3 kroner og 200 kroner per kilometer, den enkelte elev løber"
  Team Rynkeby Fonden arrangerer løbet, og deltagerantallet er hele 55 procent højere i år end sidste år. Næsten hver sjette skoleelev i landet løber med. 
  - Eleverne har inden løbet lavet sponsorater med familie, venner og lokale erhvervsdrivende, som giver mellem 3 kroner og 200 kroner per kilometer, den enkelte elev løb i forbindelse med Team Rynkeby Skoleløbet, fortæller Charlotte Dupont, der er lærer på True north Efterskole, og som har arrangeret årets Rynkeby-løb.
  Alle pengene går ubeskåret til Børnelungefonden, som forpligter sig til at bruge mindst 70 procent af de indsamlede midler fra Team Rynkeby Skoleløbet til forskning i kritiske lungesygdomme blandt børn.
  De øvrige penge går til aktiviteter for lungesyge børn og deres familier samt oplysning og information.
  Det er tredje gang, der afvikles Team Rynkeby Skoleløb. og sidste år blev der løbet 18,7 mio. kr. ind, som gik til Børnecancerfonden. I år har Team Rynkeby valgt, at indtægten fra Skoleløbet tilfalder Børnelungefonden i Danmark.
  Sidste år indsamlede foreningen 18,6 millioner kroner, og forventningen er også stor til årets resultat.
  Team Rynkeby Skoleløbet afvikles også i Sverige, Norge og Finland, hvor pengene går til lokale børnekræftsorganisationer.
  I alt har 163.000 skolebørn i hele Norden fredag løbet for den gode sag.
  